title: 2004/858/ES: Sklep Komisije z dne 15. decembra 2004 o ustanovitvi izvajalske agencije, poimenovane „Izvajalska agencija za program javnega zdravja“, za upravljanje dejavnosti Skupnosti na področju javnega zdravja – v skladu z Uredbo Sveta (ES) št. 58/2003

text:
               16.12.2004

               SL

               Uradni list Evropske unije

               L 369/73

      SKLEP KOMISIJE

   z dne 15. decembra 2004
   o ustanovitvi izvajalske agencije, poimenovane „Izvajalska agencija za program javnega zdravja“, za upravljanje dejavnosti Skupnosti na področju javnega zdravja – v skladu z Uredbo Sveta (ES) št. 58/2003
   (2004/858/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (1), in zlasti člena 3(1) Uredbe,
   ob upoštevanju naslednjega:

               (1)

               Uredba (ES) št. 58/2003 pooblašča Komisijo, da ustanavlja izvajalske agencije v skladu s splošnim statutom, določenim z omenjeno uredbo, in da jim poveri določene upravljavske naloge enega ali več programov Skupnosti; sedanji sklep ne posega na področje uporabe navedene uredbe.

               (2)

               Izvajalska agencija je ustanovljena z namenom, da omogoči Komisiji, da se ta osredotoči na svoje prednostne dejavnosti in naloge, katerih izvedbe se ne da zaupati zunanjim izvajalcem, ne da bi se s tem izgubilo obvladovanje, nadzor in končno odgovornost za dejavnosti, ki jih upravljajo izvajalske agencije.

               (3)

               Upravljanje delovnega programa Skupnosti na področju javnega zdravja, sprejeto s Sklepom Evropskega parlamenta in Sveta št. 1786/2002/ES (2), zadeva izvajanje tehničnih projektov, ne vključuje pa sprejemanja političnih odločitev in zahteva visoko raven tehničnega in finančnega strokovnega znanja ves čas trajanja projekta.

               (4)

               Prenos nalog, povezanih z izvajanjem tega programa na izvajalsko agencijo se lahko izvede z jasnim ločevanjem med fazami načrtovanja s strani služb Komisije in izvajanjem projektov, ki bi bili zaupani izvajalski agenciji.

               (5)

               Študija o razmerju med stroški in koristmi, izvedena s tem namenom, je pokazala, da ustanovitev izvajalske agencije lahko bolj gospodarno izboljša učinkovitost izvajanja programa javnega zdravja. Na osnovi značilnosti tega programa se poudarja prenos strokovnih nalog, katerih osrednji cilj je krepitev povezav med omenjenim programom Skupnosti in skupnostmi izvedencev v državah članicah.

               (6)

               Za uresničitev ciljev, ki jih je določila Komisija, bo morala agencija priskrbeti strokovno znanje na visoki ravni. Agencija bo morala omogočiti tudi optimalno izvajanje programa, tako da bo olajšala zaposlovanja osebja, specializiranega za vprašanja javnega zdravja.

               (7)

               Poleg svojih dolgoročnih nalog bo agencija izboljšala prožnost v izvajanju programa. Letni delovni program agencije bo omogočil zlasti zagotovitev njene podpore uresničitvi letnih prednostnih nalog za izvajanje programa javnega zdravja, ki jih je načrtovala in sprejela Komisija po mnenju Programskega odbora.

               (8)

               Upravljanje na osnovi rezultatov, ki jih je dosegla agencija s sprejetjem ustreznih postopkov in kanalov za nadzor in usklajevanje, bo službam Komisije omogočilo poenostavitev načinov izvajanja programa. Službe Komisije bodo lahko imele koristi od strokovnega dela agencije, tako da bodo vzporedno in na primeren način razvile naloge, ki zahtevajo ocene politične narave. Službe Komisije bodo poleg tega razvile naloge v zvezi z izvajanjem programa, za katere se ne zdi primerno, da bi se jih zaupalo agenciji.

               (9)

               Sodelovanje med agencijo in službami Komisije ter izvedba teh posebnih nalog na področju širjenja informacij in podpore omrežjem mora omogočiti povečanje opaznosti dejavnosti Skupnosti na področju javnega zdravja.

               (10)

               Ukrepi, predvideni s tem sklepom, so v skladu z mnenjem Odbora za izvajalske agencije –

         JE SKLENILA:
   Člen 1
   Ustanovitev
   1.   Ustanovi se izvajalsko agencijo za upravljanje programa Skupnosti na področju javnega zdravja (v nadaljnjem besedilu „agencija“), katere statut je določen z Uredbo (ES) št. 58/2003.
   2.   Ime agencije je „Izvajalska agencija za program javnega zdravja“.
   Člen 2
   Lokacija
   Agencija se nahaja v Luxembourgu.
   Člen 3
   Mandat
   Agencija je ustanovljena za obdobje, ki se začne 1. januarja 2005 in konča 31. decembra 2010.
   Člen 4
   Cilji in naloge
   1.   Agenciji je v okviru programa Skupnosti na področju javnega zdravja, vzpostavljenega s Sklepom Evropskega parlamenta in Sveta št. 1786/2002/ES (v nadaljnjem besedilu „okvirni sklep“), naloženo izvajanje nalog v zvezi s pomočjo Skupnosti po programu, razen za ovrednotenje programa, zakonodajno spremljanje ali katero koli drugo delovanje, ki bi lahko spadalo v izrecno pristojnost Komisije. Zaupane so ji naslednje naloge:

               (a)

               upravljanje vseh faz programa za javno zdravje v zvezi s posebnimi projekti na osnovi Sklepa št. 1786/2002/ES in načrta dela, določenega v zgoraj imenovanem sklepu, ki ga je sprejela Komisija, kakor tudi potrebni pregledi, s sprejemanjem pomembnih odločitev na osnovi pooblastil, ki jih je dobila od Komisije;

               (b)

               sprejemanje instrumentov za proračunsko izvrševanje prihodkov in odhodkov ter izvrševanje proračuna na osnovi pooblastila Komisije, vseh potrebnih ukrepov za upravljanje programa javnega zdravja in zlasti tistih, ki so povezani z oddajo javnih naročil in subvencij;

               (c)

               logistična, znanstvena in strokovna podpora, zlasti pri organiziranju strokovnih srečanj (vodenje delovnih skupin izvedencev), pri pripravljalnih študijah, seminarjih in konferencah.

         2.   Sklep o dodelitvi pooblastila Komisije podrobno določa vse naloge, ki so zaupane agenciji. Odboru za izvajalske agencije se posreduje v vednost.
   Člen 5
   Organizacijska struktura
   1.   Agencijo upravljata Pripravljalni odbor in direktor, ki ju imenuje Komisija.
   2.   Člani Pripravljalnega odbora so imenovani za dve leti.
   3.   Direktor agencije je imenovan za štiri leta.
   Člen 6
   Subvencija
   Agencija prejme donacijo, določeno v splošnem proračunu Evropskih skupnosti in vzeto iz sredstev, namenjenih programu javnega zdravja.
   Člen 7
   Nadzor in zahteve za poročanje
   Agencijo nadzoruje Komisija, kateri mora redno poročati o izvajanju programov, ki so ji zaupani, v skladu z načini in pogostnostjo, ki so določeni v dodeljenem pooblastilu.
   Člen 8
   Izvrševanje operativnega proračuna
   Agencija izvršuje svoj operativni proračun v skladu z določbami standardne finančne uredbe (3).

      V Bruslju, 15. decembra 2004

            Za Komisijo

         Markos KYPRIANOU

            Član Komisije

      (1)  UL L 11, 16.1.2003, str. 1.

      (2)  UL L 271, 9.10.2002, str. 1. Sklep, kakor je bil nazadnje spremenjen s Sklepom 786/2004/ES (UL L 138, 30.4.2004, str. 7).

      (3)  Uredba Komisije (ES) št. 1653/2004 z dne 21. septembra 2004 o standardni finančni uredbi za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (UL L 297, 22.9.2004, str. 6).


title: Sklep Sveta (EU) 2017/562 z dne 21. marca 2017 o imenovanju nadomestnega člana Odbora regij na predlog Portugalske republike

text:
               25.3.2017

               SL

               Uradni list Evropske unije

               L 80/32

         SKLEP SVETA (EU) 2017/562
   z dne 21. marca 2017
   o imenovanju nadomestnega člana Odbora regij na predlog Portugalske republike
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga portugalske vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata Rodriga VASCONCELOSA DE OLIVEIRE se je sprostilo mesto nadomestnega člana Odbora regij.

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za nadomestnega člana Odbora regij imenuje:

               —

               Rui Jorge DA SILVA LEITE DE BETTENCOURT, Secretário Regional Adjunto da Presidência para as Relações Externas do Governo Regional dos Açores.

         Člen 2
   Ta sklep začne veljati na dan sprejetja.

      V Bruslju, 21. marca 2017

            Za Svet

            Predsednik

         E. SCICLUNA

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: 2004/511/ES:Sklep Sveta z dne 10. junija 2004 o zastopanosti ciprskega ljudstva v Evropskem parlamentu v primeru dogovora o ciprskem vprašanju

text:
               12.6.2004

               SL

               Uradni list Evropske unije

               L 211/22

      SKLEP SVETA

   z dne 10. junija 2004
   o zastopanosti ciprskega ljudstva v Evropskem parlamentu v primeru dogovora o ciprskem vprašanju
   (2004/511/ES)
   SVET EVROPSKE UNIJE JE –
   ob upoštevanju Protokola št. 10 o Cipru iz Akta o pristopu 2003 in zlasti člena 4 Protokola,
   ob upoštevanju predloga Komisije,
   ob upoštevanju naslednjega:

               (1)

               Evropski svet je večkrat poudaril svojo željo, da bi k Uniji pristopil združeni Ciper. Zaenkrat celovit dogovor o ciprskem vprašanju in ponovna združitev otoka nista bila dosežena.

               (2)

               V skladu s členom 189 Pogodbe o ustanovitvi Evropske Skupnosti Evropski parlament sestoji iz predstavnikov narodov držav, združenih v Skupnosti. Poslanci Evropskega parlamenta so izvoljeni na splošnih neposrednih volitvah v skladu s členom 190 Pogodbe o ustanovitvi Evropske skupnosti, členom 108 Pogodbe o ustanovitvi Evropske skupnosti za atomsko energijo in Aktom o izvolitvi poslancev v Evropski parlament na splošnih neposrednih volitvah, priloženem k Sklepu Sveta 76/787/ESPJ, EGS, Euratom (1), kakor je bil spremenjen s Sklepom Sveta 2002/772/ES, Euratom (2) (v nadaljevanju „Akt 1976“).

               (3)

               Poslanci Evropskega parlamenta bodo za naslednji mandat v obdobju od 2004 do 2009 izvoljeni na volitvah od 10. do 13. junija 2004. V skladu s členom 11 Akta o pristopu 2003 bo število predstavnikov, izvoljenih na Cipru na začetku mandata 2004–2009, šest. Vendar volitve za ta mandat 2004–2009 ne bodo potekale v delu Cipra, v katerem vlada Republike Ciper ne izvaja učinkovitega nadzora.

               (4)

               V primeru celovitega dogovora je treba za zagotovitev zastopanosti in volilnih pravic za vse Ciprčane, predvideti predčasni zaključek mandata predstavnikov ciprskega ljudstva v Evropskem parlamentu, izvoljenih junija 2004 ali na poznejših volitvah, in izvedbo izrednih volitev na celotnem Cipru za preostanek mandata Evropskega parlamenta –

         SKLENIL:
   Člen 1
   V primeru začetka veljavnosti celovitega dogovora o ciprskem vprašanju se uporabljajo naslednje določbe z odstopanjem od člena 190(3) Pogodbe ES in od člena 5, člena 10(1) ter člena 11(2) Akta 1976:

               a)

               Mandat izvoljenih predstavnikov ciprskega ljudstva v Evropskem parlamentu se konča ob začetku prvega zasedanja Evropskega parlamenta po volitvah, navedenih v točki (b).

               b)

               Izredne volitve predstavnikov ciprskega ljudstva v Evropski parlament za preostanek mandata 2004–2009 ali za kateri koli poznejši mandat Evropskega parlamenta se izvedejo na celotnem Cipru v nedeljo po koncu štirimesečnega obdobja, ki je sledil prvemu sklepu Sveta, sprejetem v skladu s členom 1(2) Protokola št. 10 Akta o pristopu 2003, o odpravi odloga uporabe pravnega reda EU.

               c)

               Mandat poslancev Evropskega parlamenta, izvoljenih na volitvah iz točke (b), se začne ob začetku prvega zasedanja Evropskega parlamenta, ki sledi volitvam iz točke (b), in konča ob začetku prvega zasedanja Evropskega parlamenta po njegovih naslednjih volitvah.

         Člen 2
   Ta sklep začne veljati na dan po objavi v Uradnem listu Evropske unije.

      V Luksemburgu, 10. junija 2004.

            Za Svet

            Predsednik

         D. AHERN

      (1)  UL L 278, 8.10.1976, str. 1.

      (2)  UL L 283, 21.10.2002, str. 1.


title: Sklep Sveta 2014/400/SZVP z dne 26. junija 2014 o podaljšanju mandata posebnega predstavnika Evropske unije na Kosovu

text:
               27.6.2014

               SL

               Uradni list Evropske unije

               L 188/68

         SKLEP SVETA 2014/400/SZVP
   z dne 26. junija 2014
   o podaljšanju mandata posebnega predstavnika Evropske unije na Kosovu (1)

   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 31(2) in člena 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 25. januarja 2012 sprejel Sklep 2012/39/SZVP (2), s katerim je Samuela ŽBOGARJA imenoval za posebnega predstavnika Evropske unije (PPEU) na Kosovu. Mandat PPEU se izteče 30. junija 2014.

               (2)

               Mandat PPEU bi bilo treba podaljšati za nadaljnjih osem mesecev.

               (3)

               PPEU bo mandat opravljal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Samuelu ŽBOGARJU se mandat posebnega predstavnika Evropske unije (PPEU) podaljša do 28. februarja 2015. Svet lahko odloči, da mandat PPEU predčasno preneha, in sicer na podlagi ocene Političnega in varnostnega odbora (PVO ter predloga visokega predstavnika Unije za zunanje zadeve in varnostno politiko (VP).
   Člen 2
   Politični cilji
   Mandat PPEU temelji na političnih ciljih Unije na Kosovu. Med te sodijo prevzemanje vodilne vloge pri oblikovanju stabilnega, trdnega, mirnega, demokratičnega in večetničnega Kosova; krepitev stabilnosti v regiji ter prispevanje k regionalnemu sodelovanju in dobrim sosedskim odnosom na Zahodnem Balkanu; spodbujanje zavezanosti Kosova pravni državi in varovanju manjšin ter kulturne in verske dediščine; podpora nadaljnjemu približevanju Kosova Uniji v skladu z evropsko perspektivo regije in ustreznimi sklepi Sveta.
   Člen 3
   Mandat
   Da bi dosegel politične cilje, ima PPEU naslednji mandat:

               (a)

               zagotavljati svetovanje in podporo Unije v političnem procesu;

               (b)

               spodbujati splošno politično usklajevanje Unije na Kosovu;

               (c)

               okrepiti prisotnost Unije na Kosovu ter zagotoviti njeno doslednost in uspešnost;

               (d)

               vodji misije Evropske unije za krepitev pravne države na Kosovu (EULEX KOSOVO) dajati lokalne politične smernice, tudi glede političnih vidikov vprašanj, povezanih z izvršilnimi pristojnostmi;

               (e)

               zagotavljati skladnost in doslednost ukrepov Unije na Kosovu, tudi z lokalnim usmerjanjem prehoda misije EULEX;

               (f)

               podpirati nadaljnje približevanje Kosova Uniji v skladu z evropsko perspektivo regije, in sicer s ciljno usmerjenim javnim obveščanjem in dejavnostmi Unije za ozaveščanje, oblikovanimi za zagotovitev boljšega razumevanja in podpore javnosti Kosova glede zadev, povezanih z Unijo, vključno z delom EULEX;

               (g)

               spremljati, podpirati in pospeševati napredek pri političnih, gospodarskih in evropskih prednostnih nalogah v skladu z ustreznimi institucionalnimi pristojnostmi in odgovornostmi;

               (h)

               prispevati k razvoju in utrjevanju spoštovanja človekovih pravic in temeljnih svoboščin na Kosovu, tudi v zvezi z ženskami in otroki ter varstvom manjšin, v skladu s politiko Unije na področju človekovih pravic in smernicami Unije o človekovih pravicah;

               (i)

               pomagati pri izvajanju dialoga med Beogradom in Prištino, pri katerem posreduje Unija.

         Člen 4
   Izvajanje mandata
   1.   PPEU je odgovoren za izvajanje mandata, pri tem pa je podrejen VP.
   2.   PVO je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politične nasvete brez poseganja v pristojnosti VP.
   3.   PPEU tesno sodeluje z Evropsko službo za zunanje delovanje (ESZD) in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. julija 2014 do 28. februarja 2015 znaša 1 450 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije. Državljani držav regije Zahodnega Balkana se lahko prijavijo na javne razpise.
   3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Ustanovitev in sestava ekipe
   1.   Pri izvajanju mandata PPEU in prispevanju k doslednosti, prepoznavnosti in uspešnosti celotne dejavnosti Unije na Kosovu PPEU pomaga dodeljeno osebje. PPEU je v okviru svojega mandata in ustreznih razpoložljivih finančnih sredstev odgovoren za sestavo svoje ekipe. Ta ekipa vključuje strokovnjake za določena politična vprašanja, kot to zahteva mandat. PPEU nemudoma obvesti Svet in Komisijo o sestavi svoje ekipe.
   2.   Države članice, institucije Unije in ESZD lahko predlagajo začasno dodelitev osebja za delo pri PPEU. Plače takega začasno dodeljenega osebja krije zadevna država članica, institucija Unije oziroma ESZD. PPEU se lahko dodelijo tudi strokovnjaki, ki so jih države članice začasno dodelile institucijam Unije ali ESZD. Mednarodno pogodbeno osebje ima državljanstvo ene od držav članic.
   3.   Vse dodeljeno osebje ostane pod upravno pristojnostjo države članice ali institucije Unije, ki ga pošilja, oziroma ESZD ter opravlja svoje obveznosti in deluje v interesu mandata PPEU.
   Člen 7
   Privilegiji in imunitete PPEU in njegovega osebja
   Po potrebi se s pogodbenicami gostiteljicami dogovorijo privilegiji, imunitete in dodatna jamstva, potrebni za izpolnitev in tekoče izvajanje misije PPEU ter članov njegovega osebja. Države članice in ESZD v ta namen zagotovijo vso potrebno podporo.
   Člen 8
   Varovanje tajnih podatkov EU
   1.   PPEU in člani njegove ekipe spoštujejo načela in minimalne standarde varovanja tajnosti iz Sklepa Sveta 2013/488/EU (3).
   2.   VP je pooblaščen, da v skladu z varnostnimi predpisi za varovanje tajnih podatkov EU posreduje NATO/KFOR tajne podatke EU in dokumente do stopnje tajnosti „CONFIDENTIEL UE/EU CONFIDENTIAL“, ki so nastali za namene ukrepa.
   3.   VP je pooblaščen, da glede na operativne potrebe PPEU in v skladu s predpisi za varovanje tajnih podatkov EU posreduje Združenim narodom (ZN) in Organizaciji za varnost in sodelovanje v Evropi (OVSE) tajne podatke in dokumente EU do stopnje tajnosti „RESTREINT UE/EU RESTRICTED“, ki so nastali za namene ukrepa. V ta namen se pripravijo lokalni dogovori.
   4.   VP je pooblaščen, da tretjim stranem, povezanim s tem sklepom, posreduje netajne dokumente EU v zvezi s posvetovanji v Svetu glede ukrepov, za katere velja obveznost varovanja poslovne skrivnosti v skladu s členom 6(1) Poslovnika Sveta (4).
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta PPEU zagotovijo dostop do vseh ustreznih informacij.
   2.   Delegacija Unije in/ali države članice, kakor je ustrezno, zagotavljajo logistično podporo v regiji.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe razporejeno zunaj Unije, PPEU v skladu s svojimi nalogami in varnostnimi razmerami na območju, za katero je zadolžen, sprejme vse smiselno izvedljive ukrepe za varnost vsega osebja v njegovi neposredni pristojnosti, zlasti tako, da:

               (a)

               na podlagi smernic ESZD pripravi specifičen varnostni načrt, ki vključuje specifične ukrepe za fizično varnost, organizacijsko varnost in varnost postopkov, določa upravljanje varnih premikov osebja na območje, za katero je zadolžen, in znotraj njega ter obvladovanje dogodkov, ki ogrožajo varnost, ter vključuje načrt misije za ravnanje v nepredvidenih razmerah in evakuacijo;

               (b)

               zagotovi, da je vse osebje, razporejeno zunaj Unije, zavarovano za visoko stopnjo tveganja glede na pogoje na območju, za katero je zadolžen;

               (c)

               zagotovi, da so vsi člani ekipe PPEU, ki bodo napoteni zunaj Unije, vključno z lokalnim osebjem, pred prihodom na območje, za katero je zadolžen, ali ob tem prihodu opravili ustrezno varnostno usposabljanje glede na stopnjo ogroženosti, določeno za zadevno območje;

               (d)

               zagotovi, da se izvajajo vsa dogovorjena priporočila, pripravljena na podlagi rednih ocen varnosti, za VP, Svet in Komisijo pa redno pripravlja pisna poročila o izvajanju teh priporočil ter o drugih varnostnih vidikih v okviru poročil o napredku in izvajanju nalog.

         Člen 11
   Poročanje
   PPEU redno pripravlja poročila za VP in PVO. PPEU po potrebi poroča tudi delovnim skupinam Sveta. Redna poročila se razpošiljajo prek omrežja COREU. PPEU lahko pripravlja poročila za Svet za zunanje zadeve. V skladu s členom 36 Pogodbe lahko PPEU sodeluje pri obveščanju Evropskega parlamenta.
   Člen 12
   Usklajevanje
   1.   PPEU prispeva k enotnosti, doslednosti in učinkovitosti delovanja Unije in pomaga zagotoviti, da se vsi instrumenti Unije in dejavnosti držav članic uporabljajo usklajeno za doseganje ciljev politike Unije. Dejavnosti PPEU se ustrezno usklajujejo z dejavnostmi Komisije in z dejavnostmi drugih PPEU, ki delujejo v regiji. PPEU organizira redne informativne sestanke za misije držav članic in delegacije Unije.
   2.   PPEU na terenu vzdržuje tesen stik z vodji delegacij Unije v regiji in z vodji misij držav članic. Ti PPEU pri izvajanju mandata pomagajo po svojih najboljših močeh. PPEU vodji EULEX KOSOVO daje lokalne politične smernice, tudi glede političnih vidikov vprašanj, povezanih z izvršilnimi pristojnostmi. PPEU in poveljnik civilne operacije se po potrebi medsebojno posvetujeta.
   3.   PPEU je prav tako v stiku z ustreznimi lokalnimi organi ter drugimi mednarodnimi in regionalnimi akterji na terenu.
   4.   PPEU skupaj z drugimi akterji Unije na terenu zagotovi razširjanje in izmenjavo informacij med akterji Unije na območju operacije, da bi tako dosegli visoko stopnjo skupnega razumevanja položaja in presoje razmer.
   Člen 13
   Pomoč v zvezi z zahtevki
   PPEU in njegovo osebje pomagajo pri zagotavljanju elementov za odgovore glede morebitnih zahtevkov in obveznosti, ki izhajajo iz mandatov prejšnjih PPEU na Kosovu, in zagotavljajo upravno pomoč in dostop do ustrezne dokumentacije v ta namen.
   Člen 14
   Pregled
   Izvajanje tega sklepa in njegova skladnost z drugimi prispevki Unije za regijo se redno preverjata. PPEU do konca novembra 2014 VP, Svetu in Komisiji predloži celovito poročilo o izvajanju nalog.
   Člen 15
   Začetek veljavnosti
   Ta sklep začne veljati na dan sprejetja.
   Uporablja se od 1. julija 2014.

      V Bruslju, 26. junija 2014

            Za Svet

            Predsednik

         E. VENIZELOS

      (1)  To poimenovanje ne vpliva na stališča o statusu ter je v skladu z RVSZN 1244 (1999) in mnenjem Meddržavnega sodišča o razglasitvi neodvisnosti Kosova.

      (2)  UL L 23, 26.1.2012, str. 5.

      (3)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).

      (4)  Sklep 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).


title: Sklep Sveta 2009/1012/SZVP z dne 22. decembra 2009 o podpori dejavnostim EU za spodbujanje nadzora nad izvozom orožja ter uveljavljanje načel in meril iz Skupnega stališča 2008/944/SZVP v tretjih državah

text:
               29.12.2009

               SL

               Uradni list Evropske unije

               L 348/16

      SKLEP SVETA 2009/1012/SZVP
   z dne 22. decembra 2009
   o podpori dejavnostim EU za spodbujanje nadzora nad izvozom orožja ter uveljavljanje načel in meril iz Skupnega stališča 2008/944/SZVP v tretjih državah
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 26(2) in člena 31(1) Pogodbe,
   ob upoštevanju naslednjega:

               (1)

               Svet je 26. junija 1997 sprejel program EU za preprečevanje in zatiranje nedovoljene trgovine s konvencionalnim orožjem, s čimer so se EU in njene države članice zavezale, da bodo ukrepale skupaj ter pomagale drugim državam pri preprečevanju in zatiranju nedovoljene trgovine z orožjem.

               (2)

               Svet je 8. decembra 2008 sprejel Skupno stališče 2008/944/SZVP (1), ki opredeljuje skupna pravila glede nadzora izvoza vojaške tehnologije in opreme ter določa osem meril za izvoz konvencionalnega orožja, uvaja mehanizem za obveščanje in posvetovanje o zavrnitvah in navaja postopek za zagotovitev preglednosti, ki predvideva objavo letnih poročil EU o izvozu orožja. Skupno stališče je znatno prispevalo k usklajenosti nacionalnih politik nadzora nad izvozom orožja, načela in merila iz skupnega stališča pa je uradno prevzelo več tretjih držav.

               (3)

               Člen 11 Skupnega stališča 2008/944/SZVP navaja, da si države članice močno prizadevajo, da bi spodbudile druge države, ki izvažajo orožje, da upoštevajo merila tega skupnega stališča.

               (4)

               V evropski varnostni strategiji, ki so jo predsedniki držav in vlad sprejeli 12. decembra 2003, je navedenih pet glavnih težav, s katerimi se EU spopada v obdobju po koncu hladne vojne: terorizem, širjenje orožja za množično uničevanje, regionalni konflikti, odpovedovanje držav in organizirani kriminal. Pri štirih od teh petih težav so posledice nenadzorovanega prometa s konvencionalnim orožjem osrednjega pomena. Nenadzorovani promet z orožjem resnično prispeva k stopnjevanju terorizma in organiziranega kriminala ter je poglavitni dejavnik pri nastanku in širjenju konfliktov ter razpadu državnih struktur. V strategiji je poudarjen tudi pomen nadzora nad izvozom orožja za zajezitev njegovega širjenja.

               (5)

               Cilj mednarodnega instrumenta, ki bi državam omogočil pravočasno in zanesljivo prepoznavanje in izsleditev nedovoljenega osebnega in lahkega orožja, ki ga je Generalna skupščina Združenih narodov sprejela 8. decembra 2005, je večja učinkovitost in dopolnitev veljavnih dvostranskih, regionalnih in mednarodnih sporazumov, da bi preprečili, zatrli in odpravili vse oblike nedovoljene trgovine z osebnim in lahkim orožjem.

               (6)

               V strategiji EU za boj proti nedovoljenemu kopičenju osebnega in lahkega orožja in pripadajočega streliva ter trgovini z njim, ki jo je Evropski svet sprejel na zasedanju 15. in 16. decembra 2005, je določeno, da bi se morala EU na regionalni in mednarodni ravni zavzeti za strožji nadzor nad izvozom in za spodbujanje meril iz Kodeksa ravnanja pri izvozu orožja, ki je bil nadomeščen s Skupnim stališčem 2008/944/SZVP, med drugim tako, da bi tretjim državam pomagala pri oblikovanju nacionalne zakonodaje na tem področju in spodbujala ukrepe za večjo preglednost.

               (7)

               Generalna skupščina Združenih narodov je 6. decembra 2006 sprejela Resolucijo 61/89 z naslovom „Za sporazum o trgovini z orožjem: določitev skupnih mednarodnih standardov za uvoz, izvoz in prevoz konvencionalnega orožja“, ki so jo podprle vse države članice Evropske unije; Svet je decembra 2006 ter junija in decembra 2007 sprejel sklepe, v katerih poudarja, da morajo biti EU in države članice dejavne ter sodelovati z drugimi državami in regionalnimi organizacijami v procesu, ki poteka pod okriljem Združenih narodov, da bi določili skupne mednarodne standarde za uvoz, izvoz in prevoz konvencionalnega orožja, kar bi bil velik premik v boju proti nezaželenemu in neodgovornemu širjenju konvencionalnega orožja, ki ogroža mir, varnost, razvoj in dosledno spoštovanje človekovih pravic.

               (8)

               Svet je 17. marca 2008 sprejel Skupni ukrep 2008/230/SZVP (2) o podpori dejavnostim EU za spodbujanje nadzora nad izvozom orožja in uveljavljanje načel in meril iz Kodeksa ravnanja EU (skupnega stališča) pri izvozu orožja v tretjih državah; zadnja dejavnost v okviru tega skupnega ukrepa je bila 27. in 28. oktobra 2009 –

         SKLENIL:
   Člen 1
   1.   Zaradi praktičnega izvajanja:

               —

               evropske varnostne strategije,

               —

               strategije EU za boj proti nedovoljenemu kopičenju osebnega in lahkega orožja ter pripadajočega streliva in trgovini z njim,

               —

               člena 11 Skupnega stališča 2008/944/SZVP,

               —

               programa EU za preprečevanje in zatiranje nedovoljene trgovine s konvencionalnim orožjem,

               —

               mednarodnega instrumenta, ki državam omogoča pravočasno in zanesljivo prepoznavanje in izsleditev nedovoljenega osebnega in lahkega orožja, ter

               —

               sklepov Sveta o mednarodni pogodbi o trgovini z orožjem.

         Evropska unija podpira dejavnosti za dosego naslednjih ciljev:

               (a)

               v tretjih državah spodbujati merila in načela Skupnega stališča 2008/944/SZVP;

               (b)

               pomagati tretjim državam pri pripravi in izvajanju zakonodaje, ki omogoča učinkovit nadzor nad izvozom orožja;

               (c)

               pomagati tretjim državam pri usposabljanju uradnikov, pristojnih za izdajanje izvoznih dovoljenj, da bi zagotovili ustrezno izvajanje in izvrševanje nadzora nad izvozom orožja;

               (d)

               pomagati tretjim državam in regijam pri pripravi nacionalnih in regionalnih poročil o izvozu orožja in uveljavljanju drugih oblik spremljanja, da bi zagotovili večjo preglednost in odgovornost pri izvozu orožja;

               (e)

               spodbuditi tretje države, da bi podprle proces pod okriljem Združenih narodov za sprejetje pravno zavezujoče mednarodne pogodbe o določitvi skupnih standardov za svetovno trgovino s konvencionalnim orožjem, in jih podpirati, tako da bi bile te države sposobne spoštovati take skupne standarde.

         2.   Projekti za doseganje ciljev, kakor so opredeljeni v odstavku 1, so opisani v Prilogi.
   Člen 2
   1.   Za izvajanje tega sklepa je odgovoren visoki predstavnik Unije za zunanje zadeve in varnostno politiko (VP).
   2.   Za tehnično izvajanje projektov iz člena 1(2) je pristojen izvajalec:
   Nemški zvezni urad za ekonomijo in nadzor izvoza, BAFA.
   3.   Izvajalec opravlja svoje naloge v okviru odgovornosti VP. V ta namen se VP po potrebi dogovarja z izvajalsko agencijo.
   Člen 3
   1.   Referenčni finančni znesek za izvajanje projektov iz člena 1(2) znaša 787 000 EUR.
   2.   Odhodki, ki se financirajo iz zneska iz odstavka 1, se upravljajo v skladu s postopki in pravili, ki veljajo za proračun Unije.
   3.   Komisija nadzira pravilno uporabo prispevka EU iz odstavka 1 tega člena. V ta namen z izvajalcem iz člena 2(2) sklene sporazume o financiranju. Sporazum o financiranju določa, da mora izvajalec zagotoviti vidnost prispevka EU, ki je primerna njegovemu obsegu.
   4.   Komisija si prizadeva skleniti sporazum o financiranju iz odstavka 3 čim prej po začetku veljavnosti tega sklepa. V primeru težav v tem postopku o tem obvesti Svet, obvesti pa ga tudi o datumu sklenitve sporazumov.
   Člen 4
   1.   Poročilo o dejanskem napredku, doseženem v posameznih upravičenih državah, pripravijo vodje misij EU v tretjih državah, ki veljajo za upravičene države v skladu s tem sklepom, in sicer po končani zadnji delavnici.
   2.   VP poroča Svetu o izvajanju tega sklepa na podlagi rednih poročil, ki jih pripravijo izvajalec iz člena 2(2) in vodje misij iz odstavka 1 tega člena. Svet na podlagi teh poročil pripravi oceno. Komisija zagotovi podatke o finančnem izvajanju projektov iz člena 3(3).
   Člen 5
   Ta sklep začne veljati na dan sprejetja.
   Veljati preneha 24 mesecev po datumu sklenitve sporazuma o financiranju iz člena 3(3) ali, če navedeni sporazum v zadevnem obdobju ni bil skelnjen, šest mesecev po datumu sprejetja.
   Člen 6
   Ta sklep se objavi v Uradnem listu Evropske unije.

      V Bruslju, 22. decembra 2009

            Za Svet

            Predsednik

         A. CARLGREN

      (1)  UL L 335, 13.12.2008, str. 99.

      (2)  UL L 75, 18.3.2008, str. 81.

      PRILOGA

         Podpora dejavnostim EU za spodbujanje nadzora nad izvozom orožja ter uveljavljanje načel in meril iz Skupnega stališča 2008/944/SZVP v tretjih državah

      I.   Cilji

      Splošni cilji tega sklepa so:

                  (a)

                  v tretjih državah spodbujati merila in načela Skupnega stališča 2008/944/SZVP;

                  (b)

                  pomagati tretjim državam pri pripravi in izvajanju zakonodaje, ki omogoča učinkovit nadzor nad izvozom orožja;

                  (c)

                  pomagati državam pri usposabljanju uradnikov, pristojnih za izdajanje izvoznih dovoljenj, da bi zagotovili ustrezno izvajanje in izvrševanje nadzora nad izvozom orožja;

                  (d)

                  pomagati državam in regijam pri pripravi nacionalnih in regionalnih poročil o izvozu orožja in uveljavljanju drugih oblik spremljanja, da bi zagotovili večjo preglednost in odgovornost pri izvozu orožja;

                  (e)

                  spodbuditi tretje države, da bi podprle proces pod okriljem Združenih narodov za sprejetje pravno zavezujoče mednarodne pogodbe o določitvi skupnih standardov za svetovno trgovino s konvencionalnim orožjem, in jih podpirati, tako da bi bile te države sposobne spoštovati take skupne standarde.

            II.   Projekti

                  Namen:
                  zagotoviti tehnično pomoč zainteresiranim tretjim državam, ki so pokazale pripravljenost, da izboljšajo svoje standarde in prakso pri nadzoru nad izvozom vojaške opreme in jih uskladijo s tistimi, ki so jih sprejele in ki jih uporabljajo države članice Evropske unije ter so določeni v Skupnem stališču 2008/944/SZVP in v priloženih navodilih za uporabo.

                  Opis in ocena stroškov:

                              (i)

                              Delavnice za skupine držav
                              Projekt obsega pet dvodnevnih delavnic, na katere so povabljeni državni in carinski uradniki ter uradniki, pristojni za izdajanje izvoznih dovoljenj, iz izbrane skupine držav. Povabljeni so lahko tudi predstavniki obrambne industrije. Delavnice lahko potekajo v upravičenih državah ali na lokaciji, ki jo določi predsedstvo. Usposabljanje na ustreznih področjih vodijo strokovnjaki državnih uprav iz držav članic EU, iz držav, ki so se pridružile Skupnemu stališču 2008/944/SZVP, iz sekretariata Sveta EU in/ali zasebnega sektorja (vključno z nevladnimi organizacijami).

                              (ii)

                              Izmenjava osebja
                              Projekt obsega do štiri največ mesec trajajoče delovne ali študijske obiske državnih uradnikov in/ali uradnikov, pristojnih za izdajanje izvoznih dovoljenj, iz upravičenih držav kandidatk za vstop v EU pri pristojnih organih držav članic EU ali do štiri največ mesec trajajoče delovne ali študijske obiske državnih uradnikov in/ali uradnikov iz držav članic EU pri ustreznih organih upravičenih držav (1).

            III.   Trajanje

      Projekti naj bi bili predvidoma izvedeni v 24 mesecih.
      IV.   Upravičene države

                  Prvo polletje 2010

                              (i)

                              Države Zahodnega Balkana (Albanija, Bosna in Hercegovina, Hrvaška, Nekdanja jugoslovanska republika Makedonija in Srbija)

                              (ii)

                              Severnoafriške države, ki v okviru evropske sosedske politike sodelujejo v evro-sredozemskem partnerstvu (Alžirija, Egipt, Libija, Maroko in Tunizija)

                  Drugo polletje 2010
                  Vzhodnoevropske in kavkaške partnerske države, ki sodelujejo v evropski sosedski politiki (Armenija, Azerbajdžan, Belorusija, Gruzija, Moldavija in Ukrajina)

                  Prvo polletje 2011
                  Države Zahodnega Balkana (Albanija, Bosna in Hercegovina, Hrvaška, Nekdanja jugoslovanska republika Makedonija in Srbija)

                  Drugo polletje 2011
                  Vzhodnoevropske in kavkaške partnerske države, ki sodelujejo v evropski sosedski politiki (Armenija, Azerbajdžan, Belorusija, Gruzija, Moldavija in Ukrajina)

            Če bi bilo treba zaradi nepredvidenih okoliščin spremeniti seznam upravičenih držav ali časovni razpored delavnic, se za takšno spremembo na predlog VP, odloči Delovna skupina za izvoz konvencionalnega orožja (COARM).
      Če se katera od navedenih držav ne bi želela udeležiti delavnice, se izmed naslednjih partnerskih držav, ki sodelujejo v evropski sosedski politiki, lahko izberejo (2) druge države: Izrael, Jordanija, Libanon, Palestinska oblast, Sirija.
      V.   Ocena učinka

      Učinek tega sklepa in Skupnega ukrepa 2008/230/SZVP bi bilo treba s tehničnega vidika oceniti po končani zadnji delavnici in po zadnji izmenjavi osebja v skladu s tem sklepom. Ocena se pripravi v obliki poročil o dejanskem stanju na področju sprejetja ustrezne zakonodaje, vzpostavitve organov za nadzor izvoza in učinkovitega nadzora izvoza v upravičenih državah. Poročila pripravijo vodje misije EU v vsaki od upravičenih držav.

         (1)  O izbiri osebja za izmenjavo odločijo pristojne delovne skupine Sveta na predlog VP.

         (2)  O tem na predlog VP odločijo pristojne delovne skupine Sveta.


title: Sklep Sveta z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov (Revidiran sporazum iz leta 1958)

text:
Pomembno pravno obvestilo

|

31997D0836

Uradni list L 346 , 17/12/1997 str. 0078 - 0094

		Sklep Svetaz dne 27. novembra 1997v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov("Revidiran sporazum iz leta 1958")(97/836/ES)SVET EVROPSKIH SKUPNOSTI JEob upoštevanju Pogodbe o ustanovitvi Evropske skupnosti zlasti členov 100a in 113 Pogodbe, in v povezavi s prvim stavkom člena 228(2), drugim pododstavkom člena 228(3) in členom 228(4) te pogodbe,ob upoštevanju predloga Komisije [1],ob upoštevanju soglasja Evropskega parlamenta [2],(1) ker je Svet v svojem Sklepu z dne 23. oktobra 1990 pooblastil Komisijo za udeležbo na pogajanjih glede vnovičnega revidiranja Sporazuma Gospodarske komisije Združenih narodov za Evropo (ECE) o sprejetju enotnih pogojev za homologacijo in vzajemno priznavanje homologacij opreme in delov motornih vozil, ki je bil sklenjen v Ženevi 20. marca 1958;(2) ker je bil Sporazum iz leta 1958 revidiran;(3) ker ima Skupnost zaradi zgoraj navedenih pogajanj možnost, da postane pogodbenica Revidiranega sporazuma kot organizacija za regionalno gospodarsko združevanje, na katero so njene države članice prenesle pooblastila na področju, ki ga ureja sporazum;(4) ker pristop k Revidiranemu sporazumu predstavlja cilj skupne trgovinske politike po členu 113 Pogodbe, to je odstranitev tehničnih ovir v trgovini z motornimi vozili med pogodbenicami; ker bo vključenost Skupnosti vplivala na dejavnosti usklajevanja, ki bodo opravljene v skladu s tem sporazumom, in tako omogočila lažji dostop do trga tretjih držav; ker bo ta vključenost nujno imela za posledico usklajenost pravnih aktov, imenovanih "uredbe", sprejetih po Revidiranem sporazumu, in zakonodaje Skupnosti na tem področju;(5) ker se homologacija motornih vozil in tehnično usklajevanje opravljata na podlagi direktiv o sistemih vozil, sestavnih delih in samostojnih tehničnih enotah, sprejetih na podlagi člena 100a Pogodbe, ki se nanaša na ustanovitev in delovanje notranjega trga; ker je od 1. januarja 1996 v zvezi z vozili kategorije M1 harmonizacija v celoti obvezna po Direktivi Sveta 70/156/EGS z dne 6. februarja 1970 o približevanju zakonodaje držav članic v zvezi s homologacijo motornih vozil in njihovih priklopnikov [3] in po posamičnih direktivah za to kategorijo vozil;(6) ker so za pristop Skupnosti k Revidiranemu sporazumu potrebne spremembe aktov, sprejetih v skladu s postopkom, določenim v členu 189b Pogodbe; ker je zato potrebno soglasje Evropskega parlamenta;(7) ker akti, opredeljeni kot "uredbe", ki jih sprejmejo organi v skladu z Revidiranim sporazumom, zavezujejo Skupnost po šestih mesecih od uradne obvestitve, če Skupnost ni izjavila, da jim nasprotuje; ker je zato treba določiti, da je, preden Skupnost glasuje o takšnem aktu, treba sprejeti odločitev v skladu z istim postopkom, kakršen je postopek za pristop k Revidiranemu sporazumu, v kolikor ti akti ne pomenijo zgolj prilagoditve tehničnemu napredku;(8) ker pa se lahko ob domnevi, da pomeni sprejetje take uredbe zgolj prilagoditev tehničnemu napredku, o glasovanju Skupnosti odloča v skladu s postopkom, ki se uporablja za tehnične prilagoditve direktiv o homologaciji vozil;(9) ker je primerno sprejeti praktično ureditev glede sodelovanja Skupnosti in držav članic v Revidiranem sporazumu;(10) ker je v Revidiranem sporazumu določen poenostavljen postopek za njegovo spremembo; ker je treba uvesti obliko odločanja na ravni Skupnosti, ki upošteva zahteve tega postopka;(11) ker ima po Revidiranem sporazumu vsaka nova pogodbenica možnost, da pri predaji pristopnih aktov izjavi, da se ne namerava zavezati z določenimi uredbami ZN/ECE, ki jih mora podrobno navesti; ker želi Skupnost izrabiti to določbo za takojšen pristop k seznamu uredb, ki so bistvene za pravilno delovanje sistema homologacije vozil, kot je bilo predhodno navedeno v direktivah 70/156/EGS, 74/150/EGS [4] in 92/61/ES [5], in za to, da, glede na njihov pomen, kar zadeva homologacijo vozil na ravni Skupnosti in na mednarodni ravni, od primera do primera preuči možnost postopnega pristopa k drugim uredbam;(12) ker zgoraj navedeni pristop ne vpliva na možnost prenehanja uporabe uredb ZN/ECE, navedenih na seznamu, ki ga sprejme Skupnost, kakor je določeno v šestem odstavku člena 1 Revidiranega sporazuma; ker je tako prenehanje uporabe zlasti pomembno takrat, ko Skupnost sprejme strožje mejne vrednosti za škodljive snovi in hrup, in ustrezne uredbe ZN/ECE niso temu primerno spremenjene;(13) ker je treba, kadar Skupnost ne pristopi k vsem uredbam ZN/ECE, temveč k določenemu seznamu takih uredb, ki jih šteje za bistvene za pravilno delovanje postopka homologacije vozil, državam članicam, ki pristopijo k uredbam, h katerim Skupnost ne pristopi, dovoliti, da še naprej izvajajo in razvijajo te uredbe;(14) ker morajo države članice v skladu s členom 234 Pogodbe zagotoviti, da trenutno ni neskladnosti med prej podpisanimi uredbami ZN/ECE, h katerim Skupnost ni pristopila, in ustrezno trenutno zakonodajo Skupnosti;(15) ker podpis uredb ZN/ECE s strani držav članic, ne sme povzročiti neskladij z določbami Direktiv 70/156/EGS, 74/150/EGS in 92/61/EGS in morajo države članice upoštevati določbe Direktive Sveta 83/189/EGS z dne 28. marca 1983 o določitvi postopka za zagotavljanje informacij na področju tehničnih standardov in predpisov [6];(16) ker je po predpisih Skupnosti v pristojnosti držav članic, da se odločijo, ali bodo izvajale obveznosti, ki izhajajo iz členov 2, 4 in 5 Revidiranega sporazuma,SKLENIL NASLEDNJE:Člen 1Skupnost pristopi k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabljajo na njih, in o pogojih za vzajemno priznanje homologacij, dodeljenih na podlagi teh predpisov (v nadaljevanju "Revidiran sporazum").Besedilo Revidiranega sporazuma je v Prilogi I k temu sklepu.Člen 2Predsednik Sveta imenuje osebo, pooblaščeno za vložitev pristopnega akta, kot je določeno v tretjem odstavku člena 6 Revidiranega sporazuma, in da opravi notifikacijo po Prilogi IV k temu sklepu.Člen 31. V skladu s členom 1(5) Revidiranega sporazuma Skupnost izjavi, da je njen pristop omejen na izvajanje uredb ZN/ECE, navedenih v Prilogi II k temu sklepu.2. V skladu s členom 1(6) Revidiranega sporazuma lahko Skupnost po postopku, opisanem v drugi alinei člena 4(2) tega sklepa, sklene da bo prenehala izvajati uredbo ZN/ECE, ki jo je sprejela predhodno.3. V skladu s členom 1(7) Revidiranega sporazuma lahko Skupnost po postopku, opisanem v drugi alinei člena 4(2) tega sklepa, sklene da bo uporabljala nekatere ali vse uredbe ZN/ECE, h katerim ni pristopila ob pristopu k Revidiranemu sporazumu.Člen 41. Praktična ureditev glede sodelovanja Skupnosti in držav članic pri delu ZN/ECE je določena v Prilogi III.Prispevek Skupnosti glede prednostnih nalog delovnega programa ZN/ECE, se določi v skladu s postopkom, določenim v Prilogi III, točki 1.2. Skupnost glasuje za sprejetje vsakega osnutka uredbe ZN/ECE ali osnutka spremembe k uredbi:- v primeru, ko je bil osnutek odobren v skladu s postopkom, določenim v členu 13 Direktive 70/156/EGS, če se uredba, h kateri je Skupnost pristopila, prilagaja tehničnemu napredku,- v vseh drugih primerih, kadar je Svet na predlog Komisije in po prejemu soglasja Evropskega parlamenta odobril osnutek s kvalificirano večino.3. Kadar je sprejeta uredba ZN/ECE ali sprememba k uredbi ZN/ECE, ne da bi bila Skupnost za to glasovala, slednja izrazi pridržek v skladu z drugim pododstavkom člena 1(2) Revidiranega sporazuma.4. Če Skupnost glasuje za uredbo ZN/ECE ali spremembo k uredbi ZN/ECE, navede tudi, ali ta uredba postane del celotnega sistema homologacije vozil ES in nadomesti sedanje stanje v Skupnosti.5. Uredbe ZN/ECE in spremembe k uredbam ZN/ECE, ki zavezujejo Skupnost, se objavijo v uradnih jezikih Skupnosti v Uradnem listu Evropskih skupnosti pred začetkom njihove veljavnosti.Člen 51. Predlagane spremembe Revidiranega sporazuma, ki so pogodbenicam predložene v imenu Skupnosti, sprejme Svet s kvalificirano večino na predlog Komisije in po prejemu mnenja Evropskega parlamenta.2. Sklep o tem, ali izraziti pridržek ali kaj drugega k predlaganim spremembam Revidiranega sporazuma, ki jih predložijo druge pogodbenice, se sprejme v skladu s postopkom za pristop k temu sporazumu. Kadar tak postopek ni končan teden dni pred iztekom roka, določenega v členu 13(2) Revidiranega sporazuma, Komisija izrazi pridržek k spremembi v imenu Skupnosti pred iztekom tega roka.Člen 6Države članice, ki podpišejo ali so podpisale uredbe ZN/ECE, ki ne zavezujejo Skupnosti, lahko še naprej upravljajo in razvijajo te uredbe, tako da sprejemajo spremembe glede na tehnični napredek, obenem pa zagotovijo:- da podpis teh uredb ni v neskladju z določbami direktiv 70/156/EGS, 74/150/EGS in 92/61/EGS ter- da se upošteva postopek iz direktive 83/189/EGS.V Bruslju, 27. novembra 1997Za SvetPredsednikG. Wohlfart[1] UL C 69, 7.3.1996, str. 4.[2] Soglasje dano 21. novembra 1997 (še ni objavljeno v Uradnem listu).[3] UL L 42, 23.2.1970, str. 1. Direktiva, kakor je bila nazadnje spremenjena z Direktivo 96/27/ES (UL L 169, 8.7.1996, str. 1).[4] UL L 84, 24.3.1974, str. 10. Direktiva, kakor je bila nazadnje spremenjena z Aktom o pristopu 1994.[5] UL L 225, 10.8.1992, str. 72. Direktiva, kakor je bila nazadnje spremenjena z Aktom o pristopu 1994.[6] UL L 109, 26.4.1983, str. 8. Direktiva, kakor je bila nazadnje spremenjena s Sklepom Komisije 96/139/ES (UL L 32, 10.2.1996, str. 31).--------------------------------------------------